钦定古今图书集成/历象汇编/乾象典/第021卷 > 章潢图书编 > 《五行分属》
## 钦定古今图书集成/历象汇编/乾象典/第021卷 > 章潢图书编 > 《五行分属》

蔡氏曰：“金木、水、火、土，五精之总也。寒热、风、燥、湿，五气
之聚也。水以润之，火以燥之，土以溽之，木以敷之，金
以敛之，此其以性言也。水之冽也，火之炎也，木之温
也，金之清也，土之蒸也，此其以气言也。水在下，火在
上，土在中，木在右，金在左，此其以位言也。水之平也，
火之锐也，土之圜也，木之曲直也，金之方也，此其以”
形言也。“水则流，火则革，土则化，木则变，金则从革”，此
其以才言也。水，井洫也；火，爨冶也；木，金器械也；土，爰
稼穑也，此其以事言也。然则冬属水，而一阳生于冬；
夏属火，而一阴生于夏。水生于北方，阴位而阳已动，
火生于南方，阳位而阴已形，此水火之所以互根也。
春木秋金，皆非阴阳始生之月，故木生于阳之方阳。
金生于阴之方阴。而阴阳无所生。此金木之所以不
互根也。是五行之相生而克。相克而生。又非其变化
无穷者乎。